Roberta Colindrez

Roberta Colindrez (Monterrey, 1986) mexikar-estatubatuar idazle eta aktorea da, Fun Home musikalean Joanen papera egiteagatik eta I Love Dick eta Vida telesailetan parte hartzeagatik ezaguna.

 Ibilbidea 
Mexikon jaioa, argentinar eta hondurastar jatorriarekin, Texaseko Houston eta Austinen hazi zen. Aktorea izan nahi zuela konturatu zen, berak eta bere anaiak antzerki eskolak hartu zituztenean, 12 urterekin. New York hirira joan zen bizitzera aktore profesional gisa lanean hasi zenean.

2006an egin zuen debuta off-Broadwayn eta Too Much Light Makes the Baby Go Blind-en, protagonista izan zen. Ondoren, eskualde mailako hainbat film labur eta antzerki ekoizpenetan agertu zen, eta, 2011n, Otis Under Sky filma idatzi eta protagonizatu zuen.  

2013an, bere buruaz seguru zegoen Joan gazte lesbiana interpretatzen hasi zen, Alison Bechdelen Joan obran oinarritutako Fun Home off-Broadway musikalean. Ikuskizunak karteldegitik kendu zuten, 2014 hasieran, eta Colindrezek kameoa egin zuen lau Oscar sari irabazi zituen Birdman filmean. 2015ean, Fun Home-ren produkziora itzuli zen, eta Broadwayn estreinatu zen. Zazpi Tony Saritarako  izendatu zuten, eta bost lortu zituen. 

Telebistako hainbat telesailetan gonbidatu gisa ere agertu izan da, eta I Love Dick-en genero ez-binarioko artista gisa egindako lana arrakastatsutzat jo zuten Vanity Fair katean egindako elkarrizketa batean. Jill Soloway showrunner-ak Colindrezen maisu-lana deskribatu zuen, 'vaquero queer' maskulinitate bat erretratatuz.

2019an, TV Latinx-eko Vida telesaileko draman sartu zen, bigarren denboraldiko pertsonaia gisa. Bikoizketako aktore lanak ere egiten ditu, batez ere Alice Isn't Dead podcastean. 2020an, Amazon Studios-en A League of Their Own komediaren atal pilotuan parte hartu zuen. Bigarren Mundu Gerran agertu ziren emakumeen beisbol-taldeen historiari buruzko filmean oinarrituta dago, eta 1992an zuzendu zuen Penny Marshallek. Ñabardura ilun, gogor eta komikoak dituzten antzezlanak ere idazten ditu.

Colindrez queer bezala identifikatzen da, eta Vida filmean egiten duen paperak etiketatuko zuen beldur izan zen aktore lana lortzeko arazoak izan baitzituen bere sexualitateagatik eta bere genero adierazpenagatik. Izan ere, lehenago ere adierazi zuen Hollywooden queer pertsonak queer paperak interpretatzeko soilik eskatzen direla. Tanya Saracho showrunnerrak konbentzitu zuen programak erakusten duela pertsonak ez dituztela haien sexualitateak definitzen, eta horregatik onartu zuen telesailean parte hartzea.

Colindrezek Bobbi Salvör Menuez ezagutu zuen I Love Dicken set-ean eta bere lagunik onenetarikoa bihurtu zen. Horri esker, eroso sentitu zen berarekin sexu-eszena bat filmatzeko orduan. Menuezek tatuaje bat egin zion Colíndrezi, adiskidetasunaren oroigarri gisa.

 Filmografia 

 Antzerkia 

 2006 - Too Much Light Makes the Baby Go Blind, off-Broadway.
 2012 - Song for the Disappeared, Sundance Theatre Lab.
 2013 - 2014 - Fun Home, off-Broadway.
 2014 - Mala Hierba, Second Stage Theatre.
 2014 - Water, NPR Playhouse.
 2014 - The Complete and Condensed Stage Directions of Eugene O'Neill, Volume 2.
 2015 - 2016 - Fun Home, Broadway.
 2017 - Hamlet, off-Broadway.

 Zinema 

 2008 - One Dollar Poem (film laburra).
 2011 - Otis Under Sky, Ursula (hau ere egilea).
 2013 - Beautiful Dreamer, Catherina (film laburra).
 2014 - Birdman edo (ezjakintasunaren ustekabeko bertutea), Broadwayko emakumea kalean.
 2019 - Ms. White Light, Lex Cordova.
 2020 - Friends Like That.
 2021 - Harper Etxea.
 2022 - Unidentified Objects.
 2023 - Cassandro, Sabrina.

 Telebista 

 2012 - 2014 - Girls, Tako, 2 atal.
 2014 - F to 7th, bebe (film laburra).
 2014 - Gotham, emakume detektibea, atal 1.
 2014 - Unforgettable, Pam Lisotta, atal 1.
 2014 - Boardwalk Empire, atal 1.
 2015 - Late Night With Seth Meyers, Self / Joan, atal 1.
 2017 - I Love Dick, Devon.
 2018 - The Deuce, Irene.
 2019 - Vida, Nico Silva.
 2019 - Mr. Robot, Happyhardonhenry806, atal 1.
 2020 - Interrogation, gizon detektibea, atal 1.
 2020 - Mrs. America, Jules, atal 1.
 2020 - Monsterland, Shawn Greene, atal 1.
 2022 - Ellas dan el golpe, Lupe Garcia.

 Bikoizketako aktorea 

 2016 - 2017 - Alice Isn't Dead, 6 atal.
 2018 - It Makes A Sound, Pam Orland, 1 atal.

 Erreferentziak 

 Kanpo estekak 
Kategoria:Mexikarrak
Kategoria:Aktore lesbianak
Kategoria:Gizabanako biziak

Kategoria:Emakume aktoreak
Kategoria:Emakume idazleak